70 હજારની સ્કુટી માટે VIP નંબર મેળવવા આ શખ્સે આપ્યા 15.44 લાખ રૂપિયા - DEAR GUJARAT
ચંદીગઢના બિઝનેસમેન બ્રિજ મોહને 70 હજાર સ્કૂટીનો VIP નંબર મેળવવા માટે 15.44 લાખ રૂપિયા ખર્ચ્યા હતા. તેણે VIP નંબર CJ-0001 રજીસ્ટરિંગ એન્ડ લાયસન્સિંગ ઓથોરિટી (RLA) ખાતે યોજાયેલી બિડિંગ દ્વારા ખરીદ્યો હતો. આ નંબરની નિયત કિંમત 50,000 રૂપિયા હતી. ફેન્સી નંબરની બિડિંગ દ્વારા વહીવટીતંત્રને લગભગ 1.5 કરોડ રૂપિયાની કમાણી થઈ છે.
નવી શ્રેણી માટે ચંદીગઢમાં બિડ યોજાઈ હતી. બ્રિજમોહને કહ્યું કે જ્યારે મેં પહેલીવાર નંબર માટે અરજી કરી ત્યારે મને લાગ્યું કે VIP નંબર હોવો જોઈએ. મને ચંદીગઢનો નંબર 0001 રાખવાનો શોખ હતો. આ વર્ષે જાન્યુઆરીમાં CH 01-CH સિરીઝના નંબર 0001ની 24.4 લાખ રૂપિયામાં હરાજી કરવામાં આવી હતી.
તેને ચંદીગઢના અમન શર્માએ ખરીદ્યો હતો. આ વખતે હરાજીમાં નવી સિરીઝની સાથે જૂની સિરીઝના બાકીના નંબરો પણ રાખવામાં આવ્યા હતા. બ્રિજમોહને કહ્યું કે શોખની કોઈ કિંમત હોતી નથી.
તેણે કહ્યું કે જ્યારે મેં પહેલીવાર નંબર માટે અરજી કરી ત્યારે મને લાગ્યું કે કોઈ VIP નંબર હોવો જોઈએ. તેને ચંદીગઢનો નંબર 0001 રાખવાનો શોખ હતો.
બિઝનેસમેને કહ્યું કે તેણે આ નંબર પોતાના અને બાળકોના શોખ પૂરા કરવા માટે લીધો છે. તેણે કહ્યું કે આ પહેલા પણ તેણે બાળકોના કહેવા પર મોબાઈલનો વીઆઈપી નંબર લીધો હતો. તેણે કહ્યું કે તે કાર લેવાનું પણ વિચારી રહ્યો છે. જ્યારે તેઓને કાર મળશે, ત્યારે તેઓ આ નંબરને તેના પર ટ્રાન્સફર કરશે.